Начало > Диетолози препоръчват порциите храна да се мерят в шепи
12:40, 15 яну 19 / Здраве 25 979 Автор: Topnovini
Британски диетолози издадоха ръководство за размера на порциите храна не в грамове или унции, а в шепи и пръсти, за да се борят със затлъстяването, предаде БТА, като цитира вестник "Дейли мейл".
Ръководството е създадено от Британската фондация по хранене. То показва нагледно колко трябва да са големи порциите със скорбяла, протеини, млечни храни, плодове, зеленчуци и мазнини според препоръчваните дневни калории за мъже и жени.
Печеният картоф, например, трябва да е голям колкото юмрука. Порция печени пилешки гърди, пържола или сготвено филе сьомга - колкото дланта. Сиренето не трябва да надвишава "два палеца заедно", а суровите макарони и ориз - две единични шепи.
Според насоките на британските здравни власти дневното меню трябва да се състои от една трета плодове и зеленчуци, една трета скорбялни въглехидрати и една трета млечни храни и протеини. Това означава пет или повече порции плодове и зеленчуци, три-четири порции скорбялни въглехидрати като хляб, ориз и макарони, за предпочитане пълнозърнести и две до три порции протеини и млечни продукти. Порцията ядки трябва да е единична шепа. Порцията пюре - 4 супени лъжици. Порция мляко - половин чаша или 125 мл. Порция извара - 3 лъжици. Натуралният сок може да се приеме за порция плодове, когато количеството е до 150 мл.
порция храна шепа диетолог затлъстяване килограми меню пловоде зеленчуци въглехидрати хляб ориз макарони